Gedig: Die tarentaalArgieffoto. (Foto: Daleen Ellis) Totius (Jacob Daniël du Toit) (1877 – 1953) Die kruiwawiel se skreeugeluid kerm hy droefgeestig uit terwyl die skeemring vinnig daal, die tarentaal. Hy soek – en dit is ook al laat – vir hom ŉ kameraad, om in ŉ boom die eensaamheid en nag te slyt. Sáám sal hul in ŉ blinkblaarboom half slaap, half waak, half droom, en by die naadring van verderf, alléén nie sterf. * Ek het gemik, en met die knal het een dood neergeval; die ander vlieg met wilde krag wég in die nag!